**Benjamin Jerome "Ben" Cayetano** (s. 14. marraskuuta 1939) on yhdysvaltalainen demokraattipoliitikko. Hän toimi Havaijin varakuvernöörinä vuosina 1986–1994 ja kuvernöörinä 1994–2002. Kuvernöörin virassa häntä seurasi republikaanien Linda Lingle.

Tausta ja yksityiselämä
-----------------------

Cayetano syntyi vuonna 1939 Honolulussa vähävaraiseen perheeseen. Vanhemmat erosivat kuusi vuotta myöhemmin, ja Cayetanon äiti kuoli myöhemmin reseptilääkkeiden yliannostukseen. Etniseltä taustaltaan Cayetano on amerikanfilippiiniläinen. Hän on kertonut kohdanneensa syrjintää, mutta on myös kertonut monitaustaisen taustaansa olleen etu politiikassa.

Vuonna 1963 Cayetano muutti vaimonsa ja lastensa kanssa Los Angelesiin, jossa Cayetano pyrki yliopistoon. Hän joutui kuitenkin korottamaan huonoja high schoolin arvosanojaan ennen kuin hänet hyväksyttiin Kalifornian yliopistoon Los Angelesissa kolme vuotta myöhemmin. Cayetano valmistui vuonna 1968, jonka jälkeen hän jatkoi opintojaan Loyala Law School -koulussa, josta hän valmistui 1971. Tämän jälkeen hän palasi Havaijille, josta hän oli saanut töitä jo opiskeluaikoina.

Cayetano on ollut naimisissa kahdesti. Ensimmäinen liitto Lorraine Guecon kanssa kesti 37 vuotta (1959–1996), ja erotessaan Cayetonesta tuli Havaijin ensimmäinen kuvernööri, joka erosi puolisostaan virkakautensa aikana. Vuonna 1997 Cayetano meni uusiin naimisiin Vicky Liun kanssa. Tämä ilmoitti heinäkuussa 2021 asettuvansa ehdokkaaksi vuoden 2022 kuvernöörinvaaleissa. Cayetanolla on yhteensä viisi lasta.

Vuonna 1999 Cayetano esiintyi Baywatch Hawaii -sarjassa cameoroolissa, jossa hän esitti itseään Havaijin kuvernöörinä.

Poliittinen ura
---------------

Cayetanon poliittinen ura alkoi vuonna 1972, kun kuvernööri Burns nimitti hänet osavaltion asuntoasioista vastaavaan virastoon.

Vuonna 1975 Cayetano valittiin Havaijin edustajainhuoneeseen, jossa hän toimi kolme vuotta. Vuonna 1979 hänet valittiin osavaltion senaattiin, jossa hän toimi vuoteen 1986 asti.

Senaattipaikastaan luovuttuaan Cayetano valittiin John D. Waiheʻe III:n varakuvernööriksi vuonna 1986. Varakuvernöörinä hän osallistui osavaltionlaajuisen opetusreformin läpi ajamiseen.

Kuvernööriksi Cayetano valittiin ensimmäisen kerran vuonna 1994. Hän uusi paikkansa vuonna 1998. Cayetano oli Havaijin ensimmäinen amerikanfilippiiniläinen kuvernööri. Cayetanon ensimmäistä kuvernöörikautta varjostivat taloudellinen taantuma ja opettajien lakko.

Kunnianosoituksia
-----------------

* Filippiinien kunnialegiona (Filippiinit, 2002)

Lähteet
-------

1. 1 2 3  Hawaii Governor Benjamin J. Cayetano National Governors Association. Viitattu 8.3.2015. (englanniksi)
2. 1 2  *Asian American Society: An Encyclopedia*. SAGE Publications, 2014-08-19. ISBN 978-1-4522-8189-6. Teoksen verkkoversio (viitattu 18.6.2022). (englanniksi)
3. 1 2  Ben’s Bio  2022. bencayetano.com. Viitattu 18.6.2022. (englanniksi)
4. ↑  Rallying the Faithful *Honolulu Star-Bulletin*.  23.10.1998. Viitattu 18.6.2022. (englanniksi)
5. ↑  Former First Lady Vicky Cayetano Is Mulling A Run For Governor *Honolulu Civil Beat*.  15.7.2021. Viitattu 18.6.2022. (englanniksi)
6. ↑  Benjamin Cayetano *IMDb*. Viitattu 18.6.2022.
7. 1 2  Benjamin Cayetano  2022. Hawaii History.  Arkistoitu 19.11.2021. Viitattu 18.6.2022. (englanniksi)
8. ↑  Ben Cayetano, American politician from Hawaii  2022. Voterly. Viitattu 18.6.2022. (englanniksi)
9. ↑  Briefer on the Philippine Legion of Honor *Official Gazette of the Republic of the Philippines*.  2002. Viitattu 18.6.2022. (englanniksi)


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Saksa
* Yhdysvallat

 |
|  |
| Muut | 
* SNAC

 |

 |